**Adenozín-5'-fosfosulfát** (**APS**) alebo **adenylylsulfát** je derivát adenozínmonofosfátu, ktorý má 5' fosfáte viazanú sulfátovú skupinu. Táto látka vzniká u niektorých organizmov v metabolizme síry.

Vznik
-----

APS vzniká reakciou ATP sulfurylázy:

SO42− + ATP → APS + PPi
APS sa potom môže premieňať na PAPS pôsobením APS kinázy:

APS + ATP → PAPS + ADP
U nižších organizmov sú tieto dva kroky katalyzované uvedenými enzýmami. U vyšších organizmov, vrátane ľudí, je táto reakcia katalyzovaná bifunkčnou 3'-fosfoadenozín-5'-fosfosulfátsyntázou (PAPSS1 a PAPSS2), ktorá ma sulfurylázovú i kinázovú doménu, vďaka ATP ako donoru fosfátu.

Redukcia sulfátu
----------------

APS sa spolu s PAPS uplatňujú pri redukcii síranov (sulfátov) na siričitany (sulfity). U sulfát redukujúcich mikroorganizmov funguje sulfát ako koncový príjemca elektrónov, podobne ako O2 u aeróbnych organizmov (v elektrónovom transportnom reťazci). Sulfát sa neredkuje priamo, ale musí byť aktivovaný v podobe APS alebo PAPS. Redukcia APS vedie k vzniku siričitanu, ktorý sa ďalej redukuje na sulfán, ktorý sa následne vylučuje. Tento proces sa nazýva disimilačná redukcia síranov.

Jedna z dráh, pomocou ktorých baktérie redukujú sulfáty.
Okrem toho však môže u niektorých organizmov prebiehať iný mechanizmus. V tomto mechanizme odovzdáva APS sulfhydrylovú skupinu na tiolovú skupinu prenášača, čím vzniká skupina RS-SO32-. Táto skupina sa následne pomocou feredoxínu redukuje až na RSS-, z čoho sa sulfidový anión prenáša na *O*-acetylserín, čím vzniká cysteín.Tým sa regeneruje prenášač a cysteín sa ďalej používa na syntézu metionínu.

Referencie
----------

1. 1 2  ŠKÁRKA, Bohumil; FERENČÍK, Miroslav. *Biochémia*. 3. vyd. [s.l.] : [s.n.], 1992. ISBN 80-05-01076-1. S. 292-296.
2. ↑   Human 3′-Phosphoadenosine 5′-Phosphosulfate Synthetase 1 (PAPSS1) and PAPSS2: Gene Cloning, Characterization and Chromosomal Localization. *Biochemical and Biophysical Research Communications*, February 2000, s. 437–444. DOI: 10.1006/bbrc.2000.2123. PMID 10679223.
3. ↑   Human 3′-phosphoadenosine 5′-phosphosulfate (PAPS) synthase: Biochemistry, molecular biology and genetic deficiency. *IUBMB Life*, 2003, s. 1–11. DOI: 10.1080/1521654031000072148. PMID 12716056.
4. ↑  M. T. Madigan, J. M. Martinko, J. Parker "Brock Biology of Microorganisms" Prentice Hall, 1997. ISBN 0-13-520875-0.

Zdroj
-----

*Tento článok je čiastočný alebo úplný preklad článku 3'-Phosphoadenosine-5'-phosphosulfate na anglickej Wikipédii.*

| * z
* d
* u
Enzýmové kofaktory |
| --- |
| Aktívne formy | 

|  |  |
| --- | --- |
| vitamíny | 
* TDP / TPP (B1)
* FMN, FAD (B2)
* NAD+ / NADH, NADP+ / NADPH (B3)
* Koenzým A (B5)
* PLP / P5P (B6)
* Biotín (B7)
* THFA / H4FA, DHFA / H2FA, MTHF (B9)
* AdoCbl, MeCbl (B12)
* Kyselina askorbová (C)
* Fylochinón (K1), Menachinón (K2)
* Koenzým F420

 |
| nevitamínové | 
* ATP
* CTP
* SAM
* APS / PAPS
* GSH
* Koenzým B
* Kofaktor F430
* Koenzým M
* Koenzým Q
* Hem (A, B, C, O)
* Kyselina lipoová / Lipoamid
* Metánofurán
* Molybdopterín
* Mykofaktocín
* PQQ
* THB / BH4
* THMPT / H4MPT

 |
| kovové ióny | 
* Ca2+
* Cu2+
* Fe2+, Fe3+
* Mg2+
* Mn2+
* Mo
* Ni2+
* Zn2+

 |

 |
| Základné formy | 
* *vitamíny*: *pozri vitamíny*

 |